Under junior-NM i friidrett 2013 fikk han sølv på 110 meter hekk og på 400 meter hekk, men ble slått ut i semifinalen på 100 meter. Han ble tatt ut til å delta i Nordisk juniormesterskap i friidrett 2013 (Nordic U20 Match), og Norge fikk der sølv på 4 x 400 meter stafett, der Sandberg løp sammen med Håkon Høye, Markus Loftås og Karsten Warholm. Individuelt kom han på femteplass på 110 meter hekk og 400 meter hekk. Under NM i friidrett 2013 var han én av fem som stilte til start på 400 meter hekk, og han kom der på tredjeplass.